title: Strijdvlag
text: A strijdvlag (en flamenco bandera de luita) ye una bandera feita servir por partitos politicos y organizacions ligatas a o movimiento flamenco. Ista bandera no ye oficial por lo que no se mete en as fronteras d'os edificios d'institucions flamencas que fan servir como bandera oficial una insignia pareixita.
  
  Luita 
  
  A parti d'o movimiento flamenco que luita por a independencia de Flandres, considera ista bandera como "a que menos ha estato contaminata por as concesions a os francofonos", mientres que a bandera oficial, adoptata por o Parlamento flamenco, que leva un lión rampant con as garras y a luenga de gules, se veye como a bandera d'una Belchica federal d'a que Flandres no obtendrá pas a plena autonomía. A prencipal esferencia con a bandera oficial ye a color roya (en heraldica «de gules») d'as garras y d'a luenga. A elección d'ista color ta as garras y a luenga s'ha interpretato a sobén, por bells nacionalistas flamencos, como provenient d'a bandera tricolor, que ye de colors sable (negro), d'oro (amariello) y gules (royo). Por o que, a mayoría de nacionalistas flamencos s'estiman mas de fer servir a bandera negra y amariella (en heraldica "sable y oro").
  
  Manimenos, a qüestión de si o lión de Flandres teneba orichinalment u no a luenga y as garras royas, contina estando obchecto de debate. a primera imachen d'un lión de Flandres, data d'o sieglo XIII y se veye un lión de tot negro (de sable) sobre un campo amariello (d'oro). En as imachens d'o sieglo XIII, a color d'as garras y a luenga no siempre s'indican explicitament. En l'armorial Wijnbergen, que data de zaguerías d'o sieglo XIII, o lión ye negro de tot. En a segunda metat d'o sieglo XIV, o heraldo Claes Heynenszoon dito Gelre treballa en o famoso armorial de Gelre que contiene, entre atras, as armas de Flandres   y as de Loís de Male, conte de Flandres. Os dos escudos identicos d'o conte y d'o condau de Flandres representan a luenga y as garras en gules (royo). Ye posible que as colors de l'armorial de Wijnbergen sian inexactas y que as armas d'o conte Felipe d'Alsacia ya tenesen os detalles en royo.
  
  Referencias 
  
  Banderas
  Nacionalismo flamenco
  Flandres